ৰাজ্যখনত দিনক দিনে বৃদ্ধি পাই আহিছে পথ দুৰ্ঘটনাৰ সংখ্যা। ৰাজপথত প্ৰতিদিনে সংঘটিত হোৱা দুৰ্ঘটনাত অকালতে প্ৰাণ হেৰুৱাবলগীয়া হৈছে বহু লোকে।
ওদালগুৰি জিলাৰ পানেৰী আৰক্ষী থানাৰ অন্তৰ্গত মঙলদৈ-ভূটীয়াচাং পথৰ গৰুৱাঝাৰ চ'কত আজি সংঘটিত হয় তেনে এক ভয়ংকৰ পথ দুৰ্ঘটনা। দুৰ্ঘটনাটোত এগৰাকী মহিলাৰ থিতাতে মৃত্যু হোৱা বুলি জানিব পৰা গৈছে।
দুৰ্ঘটনাটোত কৰুণ মৃত্যুক আঁকোৱালি লোৱা মহিলাগৰাকী ওদালগুৰিৰ ভূটীয়াচাং চাহ বাগিচাৰ মানগ্ৰী মুণ্ডা (৪৫) বুলি স্থানীয় লোকে চিনাক্ত কৰে।
উল্লেখ্য যে মহিলাগৰাকী আৰু তেওঁৰ স্বামীয়ে চাইকেলেৰে আহি থকা অৱস্থাত পিছ ফালৰ পৰা তীব্ৰ বেগত অহা এ এছ ০১ জি চি ৯৭৯৯ নম্বৰৰ এখন ট্ৰাকে মহতিয়াই নিয়ে। কৰুণ দুৰ্ঘটনাটোত মহিলাগৰাকীৰ ঘটনাস্থলতে মৃত্যু হয় যদিও দৈৱ ক্ৰমে ৰক্ষা পৰে তেওঁৰ স্বামী শুক্ৰা মুণ্ডা।
দুৰ্ঘটনাটো সংঘটিত হোৱাৰ পাছতে ট্ৰাকখনৰ চালকজনে আৰক্ষীৰ ওচৰত আত্মসমৰ্পণ কৰে। জানিব পৰা মতে দুৰ্ঘটনা সংঘটিত কৰা ট্ৰাকখন বৰ্তমান পানেৰী আৰক্ষীয়ে নিজৰ জিম্মাত ৰাখিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
